ΓΡΑΠΤΗ ΕΡΩΤΗΣΗ E-0711/02

υποβολή: Inger Schrling (Verts/ALE) και Jean Lambert (Verts/ALE) προς την Επιτροπή

(14 Μαρτίου 2002)

Θέμα: Σχέδια τουριστικής ανάπτυξης στην Φουερτεβεντούρα

Βορείως της Φουερτεβεντούρα (Κανάριοι νήσοι), στην περιοχή Los Llanos del Tostn και Lagos del Cotillo (Δήμος La Oliva), έχουν αρχίσει τα έργα του πολεοδομικού προγράμματος Plan parcial Costa del Faro. Το πρόγραμμα προβλέπει την κατασκευή ξενοδοχείων 6 000 κλινών και ενός γηπέδου γκολφ. Τ εν λόγω έργα παραβιάζουν δύο ευρωπαϊκές οδηγίες, την σχετική με τα Πτηνά, δεδομένου ότι στην περιοχή αυτή φωλιάζουν και διαβιούν πολλά πτηνά του παραρτήματος 1 της εν λόγω οδηγίας (μεταξύ των οποίων ο χλαμυδόγαλος, ο ρυγχοκορέγονος, η πετροτριλίδα, ο μαυρολαίμης των Καναρίων, ο ερημοπύρρουλας, η ερημοπεριστερόκοτα, η βραχοπέρδικα, η χουλιαρομύτα, ο θαλασσοσφυριχτής) και την σχετική με τους Οικοτόπους δεδομένου ότι πρόκειται περί 6 τύπων οικοτόπων του παραρτήματος 1 της οδηγίας(1). Επισημαίνεται επίσης η παρουσία ειδών όπως η μυγαλή και η lisneja των Καναρίων, είδη που προστατεύονται επίσης και περιέχονται στην Εθνική Κατάσταση Απειλούμενων Ειδών. Η δόμηση στην περιοχή Los Llanos del Tostn και Lagos del Cotillo απειλεί άμεσα την Προστατευόμενη Περιοχή για τα Πτηνά IBA αριθ. 350 Costa de Corralejo Tostn και να δημιουργήσει μία πίεση οφειλόμενη στην ανθρώπινη παρουσία η οποία είναι ασυμβίβαστη με τη διατήρηση των προαναφερθέντων ειδών. Για τον λόγο αυτό δημιουργήθηκε φάκελος στην Γενική Γραμματεία της Ευρωπαϊκής Επιτροπής κατά του βασιλείου της Ισπανίας (SG(2000)D/203613) λόγω μη εφαρμογής των ανωτέρω οδηγιών.

Οι εργασίες των χωματουργικών μηχανημάτων -που εξυπηρετούν μία πολιτική τετελεσμένων γεγονότων- συνεχίζονται παρά το γεγονός ότι:

- Το Τμήμα Διοικητικών Διαφορών του Ανωτάτου Δικαστηρίου των Καναρίων ακύρωσε τις άδειες που χορηγήθηκαν από τον Δήμο στα ξενοδοχεία διότι δεν διέθεταν τις απαιτούμενες από τη Νησιωτική Συνέλευση άδειες·

- Δεν ενεκρίθη η δήλωση περιβαλλοντικών επιπτώσεων για το γήπεδο του γκολφ (παρατηρούνται ελλείψεις στη μελέτη περιβαλλοντικών επιπτώσεων που εξεπόνησε η εταιρεία παροχής συμβουλών Hydra Consultores S.L.(2)).

Επιπλέον, στον ίδιο τον Δήμο, σε απόσταση επτά ή οκτώ χιλιομέτρων, έχουν αρχίσει επίσης τα έργα του προγράμματος Plan Parcial Casas de Majanicho στην περιοχή Llanos de Majanicho, όπου προβλέπεται η κατασκευή ξενοδοχείων 4 500 κλινών σε περιοχή που επίσης προστατεύεται από τις Οδηγίες για τα άγρια πτηνά και τους οικοτόπους(3).

Δεν εκτιμά η Επιτροπή ότι τα δύο αυτά προγράμματα δόμησης παραβιάζουν τις οδηγίες σχετικά με τα άγρια πτηνά (79/409(4)) και τους οικοτόπους (92/43(5))·

Ποια μέτρα έχει λάβει η Επιτροπή για την προστασία των δύο αυτών περιοχών από τις πολεοδομικές τροποποιήσεις·

Μπορεί να ελέγξει η Επιτροπή εάν τα δύο προγράμματα εφαρμόζουν την οδηγία σχετικά με την αξιολόγηση των περιβαλλοντικών επιπτώσεων (97/11(6))·

Υπάρχει κοινοτική συγχρηματοδότηση των έργων που προβλέπεται να κατασκευασθούν στους δύο ανωτέρω χώρους·

(1) Οι 6 τύποι των οικοτόπων που περιέχονται στο Παράρτημα 1 της Οδηγίας ταξινομούνταιπό τους κωδικούς αριθμούς 1210, 1250, 1420, 2110, 2130*, 5330. Υπάρχουν επίσης δύο είδη φυτών που θεωρούνται ως είδη προτεραιότητος, Caralluma bruchardii και Androcymbium grammineum psammophilum, που περιέχονται στο παράρτημα ΙΙ της εν λόγω Οδηγίας.

(2) Και ειδικότερα: δενπάρχει περιγραφή της σημερινής κατάστασης βάσει απογραφών και παράθεσης χαρτών όσον αφορά την πανίδα των πτηνών και τον οικότοπό της· λείπουν ποσοτικά στοιχεία· δεν αξιολογούνται τα διάφορα είδη· δεν παρέχονται πληροφορίες σχετικά με την μελλοντική κατάσταση, ήτοι: που θα ευρίσκονται τα κτήρια· ποια θα είναι ηποδομή· που θα μετακινούνται οι τουρίστες, οιπάλληλοι των ξενοδοχείων, πεζή ή με (πόσα·) οχήματα· ποιες θα είναι οι περιβαλλοντικές επιπτώσεις· θα μετακινηθεί η πανίδα των πτηνών· Προς τα που·

(3) Η μελέτη περιβαλλοντικών επιπτώσεων έχει συνταχθεί από την αυτή εταιρεία παροχής συμβουλών Hydra Consultores S.L. Κατά των προγραμμάτων αυτών κινητοποιήθηκε επίσης και το Πανεπιστήμιο των Καναρίων (www.//forouniversitario.org).

(4) ΕΕ L 103 της 25.4.1979, σελ. 1.

(5) ΕΕ L 206 της 22.7.1992, σελ. 7.

(6) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(2 Μαΐου 2002)

Υπενθυμίζεται ότι η Επιτροπή γνωρίζει τα γεγονότα που αναφέρουν τα Αξιότιμα Μέλη του Ευρωπαϊκού Κοινοβουλίου λόγω καταγγελίας η οποία τηςποβλήθηκε και αφορούσε αρκετά σχέδια τουριστικών και πολεοδομικών έργων στη βόρεια ακτή της νήσου Fuerteventura καθώς και τις επιπτώσεις τους στο περιβάλλον.

Η Επιτροπή, στο πλαίσιο της εξέτασης της καταγγελίας αυτής, απευθύνθηκε στις ισπανικές αρχές και τους ζήτησε τις παρατηρήσεις τους σχετικά με την εφαρμογή του κοινοτικού δικαίου για το περιβάλλον στη συγκεκριμένη περίπτωση.

Οι ισπανικές αρχές δεν έχουν ακόμη απαντήσει. Ο καταγγέλων πρόσφατα διαβίβασε νέα στοιχεία τα οποία αναλύονται από την Επιτροπή και θα συγκριθούν με τα στοιχεία που θα περιλαμβάνει η απάντηση των ισπανικών αρχών, όταν ληφθεί.

Σε κάθε περίπτωση, η Επιτροπή, ως θεματοφύλακας της Συνθήκης και στο πλαίσιο των αρμοδιοτήτων τις οποίες διαθέτει, θα λάβει όλα τα αναγκαία μέτρα για να εξασφαλίσει την τήρηση του κοινοτικού δικαίου στη συγκεκριμένη περίπτωση.

Όσον αφορά την ενδεχόμενη κοινοτική συγχρηματοδότηση για τα έργα που προβλέπονται στις δύο αυτές τοποθεσίες, η Επιτροπή ζήτησε συμπληρωματικές πληροφορίες από τις ισπανικές αρχές και μόλις τις λάβει θα ενημερώσει σχετικά το Αξιότιμο Μέλος του Ευρωπαϊκού Κοινοβουλίου.